title: Cocota Baja
text: Cocota Baja ye un mont de 1.062 metros d'altaria situau en a provincia de Zaragoza.
  
  Toponimia
  L'oronimo Cocota Baja presenta un primer formant cocota que se repite por atras partz d'Aragón y d'a Peninsula Iberica con igual forma u a traviés de variants como cogota u cucuta. Pa cocota se documenta un significau de cima en a parla de Tarazona y Moncayo y de Petiella d'Aragón. En castellano de Navarra se gosa emplegar la variant cogota. Esta clase de microtoponimos pueden representar una oronimización d'o substantivo cocote, referiu a una part d'o cuerpo. En Alaba cocote significa "cabezo alto" y bi heba toponimos formaus con esta palabra en o sieglo XIX que actualment se presentan con a variant cogote. Tamién en A Riocha bi ha bell microtoponimo con a forma cogote.
  
  Referencias
  
  Se veiga tamién
  Cocota Alta.
  
  Montanyas d'a provincia de Zaragoza
  Montanyas d'o Sistema Iberico
  Montanyas de Purullosa
  Cocotas
  Montanyas de l'Aranda